tomron87/hebrew-wikipedia-sentences-corpus huggingface dataset:
ב-17 בספטמבר 2021 פרסמה סוויפט סרטון לרשת החברתית טיקטוק ובו חלק מההקלטה מחדש של השיר "Wildest Dreams", במטרה לקדמו טרם יציאתו לאור.
לאחר כשעתיים מצאת הסרטון הועלה השיר המלא לשירותי הסטרימינג השונים.
השיר עתיד להיכלל בהוצאה החוזרת של האלבום, 1989. ב-11 בפברואר 2022 הוציאה ביחד עם אד שירן את הדואט "The Joker and the Queen", כחלק מאלבום האולפן החמישי שלו, =.
בסמוך ליציאת השיר, הופץ עבורו וידאו קליפ נלווה שהועלה לערוץ היוטיוב הרשמי של שירן.
ב-21 באוקטובר 2022 הוציאה סוויפט את אלבום האולפן העשירי שלה, Midnights.
עוד לפני שעברה יממה מהוצאת האלבום הוא הפך לאלבום המושמע בספוטיפיי ביום הוצאתו וכך גם הסינגל המוביל "Anti-Hero".
שבוע לאחר יציאת האלבום הודיעה בילבורד כי סוויפט הפכה לאמן הראשון בהיסטוריה שאכלס את כל העשירייה הראשונה במצעד השבועי בארצות הברית.
יצאו קליפים לשלושת הסינגלים מהאלבום, "Anti-Hero", "Lavender Haze", ו-"Karma" – כאשר לאחרון יצא קליפ לגרסת הרמיקס יחד עם הזמרת והראפרית אייס ספייס, שגם מופיעה בקליפ.
בפברואר 2023 פרסם מגזין פורבס כי סוויפט מדורגת במקום התשיעי, והיא גם האישה במקום הגבוה ביותר ברשימת "אנשי הבידור המרוויחים ביותר" לשנת 2022 עם הכנסות של כ-92 מיליון דולר.
בטקס פרסי הגראמי לשנת 2024 סוויפט זכתה בקטגוריית "אלבום השנה" בפעם הרביעית עם Midnights, היא האמן הראשון והיחיד שזכה בקטגוריה זו 4 פעמים.
במרץ 2023 יצאה סוויפט לסיבוב ההופעות השישי שלה: The Eras Tour.
זהו סיבוב הופעות רטרוספקטיבי המכסה את כל אלבומי האולפן שלה.
אמצעי התקשורת סיקרו בהרחבה את ההשפעה התרבותית והכלכלית של סיבוב ההופעות, ובארצות הברית הוא שבר את השיא של מספר הכרטיסים הרב ביותר שנמכרו ביום.
אתר "טיקטמאסטר" זכה לביקורת ציבורית ופוליטית על שטיפל לא נכון במכירת הכרטיסים לסיבוב ההופעות.
סיבוב ההופעות הפך למכניס ביותר בהיסטוריה, והכניס למעלה ממיליארד דולר.
סרט ההופעה שלו, שיצא לאקרנים ב-13 באוקטובר 2023, הכניס למעלה מ-250 מיליון דולר, הפך למרוויח ביותר, והיה מועמד לפרס גלובוס הזהב על הישגי קולנוע וקופה.
פרסומי המוזיקה של סוויפט, סיבובי ההופעות והפעילויות הקשורות אליו הגיעו לשיאם בשיא חסר תקדים של פופולריות לאחר מגפת הקורונה.
אתר חדשות אמריקאי ציין שב-2023, נכנסה סוויפט ל"סטרטוספירה חדשה של הצלחה עולמית בקריירה".
על ההוצאה החוזרת של אלבומה החמישי היא הכריזה ב-9 באוגוסט 2023 במהלך ההופעה האחרונה שלה בארצות הברית.
האלבום יצא ב-27 באוקטובר של אותה השנה, תשע שנים בדיוק לאחר יציאתו של האלבום המקורי בשנת 2014.
באותה השנה החלה לצאת עם שחקן הפוטבול טרוויס קלסי.
בינואר 2024, הופצו תמונות פורנוגרפיות מזויפות של סוויפט שנוצרו בעזרת בינה מלאכותית.
הן פורסמו ב-X (לשעבר טוויטר) ולאחר מכן הופצו לרשתות חברתיות אחרות, מה שעורר סערה.
בטקס פרסי גראמי ה-66, הכריזה סוויפט על אלבום האולפן האחד-עשר שלה, The Tortured Poets Department, שיצא לאור ב-19 באפריל 2024. סוויפט היא האומנית הכי מושמעת בספוטיפיי בשנים 2023 ו-2024. "Fortnight", הסינגל המוביל וגם הרצועה הפותחת של האלבום, הוא השיר ה-12 של סוויפט שהגיע למקום הראשון בבילבורד טופ 100.
באותה שנה יצא השיר "Us" שכתבה סוויפט יחד עם הזמרת גרייסי אברמס, השיר הוא דואט של השתיים.
השיר הוא הרצועה החמישית באלבום האולפן השני של אברמס, The Secret of Us.
על שיר זה סוויפט ואברמס היו מועמדות לפרס גראמי לביצוע הפופ הטוב ביותר של צמד/להקה בטקס פרסי גראמי ה-67.
ב-8 בדצמבר 2024 סיבוב ההופעות שלה הגיע לסיומו עם ההופעה האחרונה בוונקובר, קנדה, זוהי הייתה ההופעה מספר ה-149 בסיבוב הופעות זה.
לסיבוב ההופעות היו אמורים להיות 151 מופעים, אך לאחר ביטול שלושת המופעים בווינה, אוסטריה, מחשש לאירוע טרור, סיבוב ההופעות הסתכם ב-149 הופעות.
ב-30 במאי 2025 סוויפט הודיעה בעמוד האינסטגרם שלה שהיא קנתה בחזרה את הזכויות על 6 האלבומים הראשונים שלה.
להודעה היה מצורף מכתב באתר הרשמי של סוויפט שבו היא הודתה למעריצים והסבירה בהרחבה את המצב.
ב-12 באוגוסט 2025 הכריזה סוויפט על אלבום האולפן השנים עשר שלה, The Life of a Showgirl.
יומיים לאחר מכן פורסם שהאלבום יצא לאור ב-3 באוקטובר 2025. ב-19 בספטמבר 2025 הוכרז שהשיר "The Fate Of Ophelia", שהוא גם הרצועה הפותחת של האלבום, יהיה הסינגל המוביל מהאלבום.
בנוסף הוכרז שהשיר ילווה בקליפ, שיצא יומיים אחרי האלבום, ב-5 באוקטובר.
הקליפ, יחד עם סרטונים של סוויפט מאחורי הקלעים של יצירתו וסרטונים של סוויפט מסבירה על שירי האלבום, יצאו בהקרנה מיוחדת בקולנוע.
ב-13 באוקטובר 2025, התארחה סוויפט בתוכנית "בוקר טוב אמריקה" והכריזה על סדרה דוקומנטרית, "Taylor Swift: The End of an Era", שתכיל שישה פרקים ותעסוק במה שקרה מאחורי הקלעים של סיבוב ההופעות "The Eras Tour".
בנוסף היא גם הכריזה שייצא סרט הופעה עדכני שצולם במהלך שלוש ההופעות האחרונות של סוויפט בסיבוב ההופעות, שהתקיימו בוונקובר.
חודש לאחר מכן, ב-13 בנובמבר של אותה שנה, יצא קדימון נוסף לסדרה.
סוויפט הכריזה ששני הפרקים הראשונים יצאו ב-12 בדצמבר 2025.
ב-6 בפברואר 2026, סוויפט שחררה וידיאו קליפ לשיר "Opalite" מתוך האלבום The Life of a Showgirl.
בכך סוויפט הפכה את "Opalite" לסינגל השני מתוך האלבום.
בווידיאו קליפ מופיעים יחד עם סוויפט: קיליאן מרפי, גרטה לי , דונל גליסון, לואיס קפלדי, ג'ודי טרנר-סמית' וגרהם נורטון, כל מי שהופיע יחד עם סוויפט בפרק של התוכנית של גרהם נורטון ב-3 באוקטובר 2025, יום יציאת האלבום.
במהלך קידום אלבום הבכורה שלה הופיעה סוויפט כפרזנטורית של חברת הביגוד וכפנים של קמפיין המוזיקה הניידת של חברת הסלולר האמריקאית ורייזון ויירלס.
בתקופת Fearless היא השיקה קו עיצוב אופנה קייצית עבור בוולמארט ועיצבה כרטיסי ברכה עבור חברת כרטיסי הברכה הגדולים בעולם, אמריקן גריטינגס.
בנוסף, סוויפט שימשה כדוברת של קבוצת הוקי הקרח נאשוויל פרדטורס ושל ו-Cyber-shot, מותג המצלמות הדיגיטליות של סוני.
בתקופת Speak Now סוויפט הוציאה לאור מהדורה מיוחדת של האלבום דרך רשת החנויות טארגט.
סוויפט שימשה כפרזנטורית של CoverGirl והשיקה שני בשמים בחסות מותג הטיפוח אליזבת ארדן, Wonderstruck ו-Wonderstruck Enchanted.
במהלך קידום אלבומה הרביעי, Red, הציעה סוויפט גרסה בלעדית של האלבום דרך טארגט, רשת הפיצריות האמריקאית פאפא ג'ונס פיצה ורשת בתי המרקחת הגדולה ביותר בארצות הברית וולגרינס.
בתקופה זו הפכה סוויפט לפרזנטורית של דיאט קוקה-קולה ושל נעלי הסניקרס של Keds, השיקה בושם שלישי בשם Taylor בחסות אליזבת ארדן והמשיכה בשותפות העסקית שלה עם סוני ואמריקן גריטינגס.
בנוסף, הייתה סוויפט שותפה עם מספר חברות מסחריות במהלך סיבוב ההופעות "The Red Tour"; אייר אסיה וקוואנטס היו חברות התעופה הרשמיות של החלק האסייתי והאוסטרלי בהתאמה, ומותג הגלידה קורנטו היה נותן החסות לחלק האסייתי של סיבוב ההופעות.
את אלבומה החמישי, 1989, קידמה סוויפט בתיאום עם רשת המסעדות סאבווי, Keds, טארגט ודיאט קוקה-קולה.
עם צאת האלבום סוויפט השיקה בושם רביעי בשם Incredible Things בחסות אליזבת ארדן.
תאגיד קומקאסט היה נותן החסות למועדים האמריקאים של סיבוב ההופעות "The 1989 World Tour".
במזרח אסיה המשיכה סוויפט את השותפות עם קורנטו, החלה לשתף פעולה עם טויוטה והשיקה קו הלבשה בסין.
סוויפט ערכה את הופעת הבכורה שלה ב-2009 בפרק של "CSI", שבו גילמה נערה מרדנית.
הניו יורק טיימס ציין כי אופייה של הדמות אפשר לסוויפט להיות "קצת שובבה, ואמינה כל כך".
ברולינג סטון הרגישו שסוויפט "עושה עבודה טובה עם התסריט".
מאוחר יותר באותה השנה, סוויפט אירחה והופיעה כאורחת מוזיקלית בפרק של "סאטרדיי נייט לייב".
באנטרטיינמנט ויקלי תיארו אותה כ"מארחת הטובה ביותר של העונה, נכון לאותה העת", וציין כי סוויפט "הייתה תמיד מוכנה לאתגר, נראתה שכיף לה, וסייעה לשאר השחקנים להביא את הפאנץ'".
הופעת הבכורה של סוויפט בסרט באורך מלא הייתה בקומדיה "יום האהבה" (2010), שבה גילמה את חברתו המטורללת של ספורטאי תלמיד תיכון, הופעה עליה זכתה בפרס בחירת הנוער בקטגוריית פריצת השנה של שחקנית בלוס אנג'לס טיימס הרגישו שלביצועיה יש "פוטנציאל קומי רציני", ואילו בסן פרנסיסקו כרוניקל מצאו אותה "מצחיקה מאוד".
בטיים ציינו כי סוויפט שיחקה "בצורה מקסימה".
עם זאת, בווראייטי מצאו אותה "לא מכוונת לגמרי...
היא צריכה למצוא במאי מיומן שיתעל את האנרגיה השופעת שלה".
במגזין סלאנט תיארו את ביצועיה "בלתי ניתנים לצפייה".
בשנת 2012 דיבבה סוויפט את אודרי בסרט האנימציה "הלורקס".
בשנת 2013 כיכבה בהופעת אורח קצרה בסיטקום "הבחורה החדשה".
בשנת 2014 היה לה תפקיד משני בסרט "המעניק".
ב-2019 השתתפה סוויפט בעיבוד הקולנועי של המחזמר המצליח "קאטס".
בשנת 2022 שיחקה סוויפט במותחן הקומי התקופתי של דייוויד או.
ראסל "אמסטרדם" בתפקיד אליזבת' מיקינס, בתו של ביל (אד בגלי הבן).
מימין: שאניה טוויין, סטיבי ניקס וקארלי סימון.
אחד מהזיכרונות המוזיקליים המוקדמים של סוויפט הוא האזנה לסבתה מצד אמה, זמרת האופרה מרג'ורי פיינלי.
מאוחר יותר חשפו אותה הוריה לאמנים ג'יימס טיילור, סיימון וגרפונקל ודף לפרד.
סוויפט התוודעה למוזיקת הקאנטרי על ידי זמרות הקאנטרי הגדולות של שנות ה-90 – שאניה טוויין, פיית' היל ודיקסי צ'יקס.
לשאניה טוויין, הן ככותבת שירים והן כמבצעת, נודעה ההשפעה המוזיקלית הגדולה ביותר על סוויפט.
פיית' היל הייתה המודל לחיקוי בילדותה של סוויפט.
סוויפט העריצה את הגישה המתריסה של דיקסי צ'יקס, והשיר "Cowboy Take Me Away" של הלהקה היה השיר הראשון שלמדה לנגן בגיטרה.
לאחר מכן החלה סוויפט לחקור את המוזיקה של כוכבי קאנטרי מבוגרים יותר, כולל פטסי קליין, לורטה לין, תמי ויינט ודולי פרטון.
השפעות אחרות מהזרם המרכזי של הקאנטרי כוללות בין השאר את מירנדה למברט, גארת' ברוקס, קני צ'זני, מרטינה מק'ברייד, ליאן ריימס, טים מקגרו ובראד פייזלי.
סוויפט הושפעה מאמנים רבים מחוץ לז'אנר הקאנטרי, כגון הנסון, בריטני ספירס ופול אאוט בוי, ומזמרות-יוצרות עכשוויות, כגון אינגריד מייקלסון, פינק, אלאניס מוריסט, אשלי סימפסון, קלי קלרקסון, ואבריל לאבין.
היא שאבה השראה גם מאמנים ותיקים יותר – בין השאר מסטיבי ניקס ומטום פטי.
היא הושפעה גם מזמרות פופ-רוק מבוגרות יותר כמו פאט בנאטר, מליסה אתרידג', שרה מקלכלן, שון קולווין ולינדה רונסטאדט.
סוויפט רואה בפול מקרטני, ברוס ספרינגסטין, אמילו האריס, קריס קריסטופרסון וקארלי סימון מודלים לחיקוי בקריירה שלה.
בשני האלבומים הראשונים, התייחסו שיריה של סוויפט לחיי הנעורים.
בשל כך היא הושוותה לאמנים בולטים אחרים ששיריהם התייחסו לנעוריהם, כגון בריאן וילסון וג'ניס איאן.
באלבומה השני, Fearless, חקרה סוויפט את הניתוק שהרגישה בין האהבה מהאגדות לאהבה במציאות.
האלבומים הבאים התייחסו למערכות יחסים בוגרות יותר.
באחת הביקורות נאמר כי מה שמגדיר את סוויפט ככותבת שירים הוא המודעות שלה לרגעים בני החלוף, הנחישות שלה לתפוס אותם והיישום של מה שלמדה באותם רגעים בהווה (ולפעמים גם בעתיד).
מבחינה מבני שיריה, זכתה סוויפט לביקורות חיוביות על שליטתה באמנות הכתיבה בפופ ועל כשרונה בבניית ארכיטקטורת בית-פזמון-גשר.
היא ספגה ביקורת על כך שהשתמשה באותם דימויים שוב ושוב בשירי האלבום השני, אך ביקורות על האלבומים הבאים שיבחו אותה על בחינת מוטיבים ליריים חדשים.
באמריקן סונגרייטר, מגזין העוסק בכתיבת שירים, נאמר כי כתיבת השירים של סוויפט מאופיינת במחושבות של בחירת המילים ובנייה מלודית מכוונת "כמעט ללא חריזה עצלנית או מנגינה חסרת מטרה".
סוויפט משתמשת בפרטים מחייה האישיים בעבודתה.
כשהאזינה לשירים בצעירותה, ביררה אם יש קשר בין השיר לדברים שעברו על האמן.
היא התאכזבה לגלות שזה לא תמיד כך והחליטה שהכתיבה שלה תהיה מדויקת וכנה יותר.
היא מספרת על חוויותיה מנקודת מבטה, בניסיון לתקן את שגיאות העבר, מבלי לנקוב בשמות האנשים עליהם מדבר השיר.
לא כל שיריה הם אוטוביוגרפיים וחלקם מבוססים על תצפיות.
בהערות אלבומיה ניתן למצוא רמזים על זהותו של נושא השיר.
בשיריה, סוויפט לעיתים קרובות מתייחסת להתאהבויות אנונימיות במהלך שנותיה בתיכון, ובשנים שלאחר תחילת הקריירה שלה – בידוענים.
השיר "Dear John", מהאלבום Speak Now כלל ביקורת של סוויפט על מושא אהבתה, על כך שהוא מנצל את אהבתה לרעה.
ג'ון מאייר שיצאה איתו, והנושא המשוער של השיר, אמר שהשיר משפיל אותו וטען שזהו ניצול לרעה של הכישרון שלה.
מספר מבקרי מוזיקה התנגדו לניסיון לחפש את משמעות השיר כיוון שזה מסיט את תשומת הלב מהכישרון של סוויפט.
סוויפט עצמה ומבקרים אחרים אף טענו כי הביקורת התקשורתית על החלטתה להשתמש בפרטים אישיים בשיריה היא סקסיסטית, הואיל והיא לא מכוונת אל גברים בני גילה שעושים אותו דבר.
המוזיקה של סוויפט מכילה אלמנטים של קאנטרי, פופ ופופ רוק.
סוויפט הגדירה את עצמה כאמנית קאנטרי, אך רוב הקריירה שלה סווגה כקאנטרי פופ עד שהאלבום 1989 השלים את המעבר שלה לפופ.
למרות זאת סוויפט מתכוונת להקליט אלבומי מוזיקת קאנטרי בעתיד.
ה"רולינג סטון" טוען כי "היא אולי מנוגנת בתחנות קאנטרי, אבל היא אחת מכוכבי הרוק האמיתיים שיש לנו כרגע".
"הניו יורק טיימס" מציין כי "אין הרבה במוזיקה של סוויפט שמסמן קאנטרי – כמה פריטות על בנג'ו, זוג מגפי הבוקרים על במה, גיטרה מסנוורת – אבל יש משהו בהגשה שובת הלב והפגיעה שייחודי לנאשוויל".
"הניו יורקר" מאמין שהיא "חלק ממסורת הקאנטרי פופ של נאשוויל רק משום שהיא כותבת שירים סיפוריים בבהירות מלודית ובצורה דרמטית – הסחורה המרכזית בנאשוויל".
"הגרדיאן" אמר כי סוויפט "מייצרת מלודיות ביעילות חסרת רחמים של מפעל פופ סקנדינבי".
קולה של סוויפט מתואר "מתוק, אך רך".
בהקלטות אולפן "לוס אנג'לס טיימס" זיהה את המחוות הקוליות של סוויפט כ"השורה שמחליקה כמו אנחת רווחה או כמו גבה מורמת, ונותנות ללהיטים שלה תחושה של אינטימיות קלה".
ה"רולינג סטון", בביקורת על Speak Now, אמר: "קולה של סוויפט לא מושפע מספיק כדי להסוות לאיזה מופת היא הפכה כזמרת; היא מנמיכה את קולה עד לתוצאה הסופית של נערה ביישנית שמנסה לדבר בקשיחות".
בביקורת אחרת על Speak Now ציין ה"ווילג' ווייס" כי הניסוח שלה היה בעבר "תפל ומבולבל, אבל זה השתנה.
היא עדיין יכולה להישמע מאולצת ודקה, בצורה שיכולה לשגע אנשים מסוימים; אבל היא למדה איך לגרום למילים להישמע כמו שהיא מתכוונת שתישמענה".
בהופעות חיות, סוויפט, לפי ה"הוליווד ריפורטר", "עושה כמיטב יכולתה, אבל בהחלט אין לה היכולות של כריסטינה אגילרה או קארי אנדרווד".
קולה בהופעות חיות תואר כ"שטוח ודק".
עם זאת, סוויפט זכתה לשבחים על סירובה לתקן את גובה הצליל (הפיץ') בעזרת אוטו-טיון.
בריאיון ל"ניו יורקר", אפיינה סוויפט את עצמה ככותבת שירים בעיקר והסבירה שהקול שלה הוא רק דרך להעביר את המילים הלאה.
סקוט בורצ'טה מ"ביג משין רקורדס" הודה שסוויפט היא "לא הזמרת הטכנית הטובה ביותר", אך תיאר אותה כ"מתקשרת הטובה ביותר שיש לנו".
הנוכחות הקולית שלה היא משהו שמעסיק אותה והיא המשיכה לעבוד עליה גם לאחר הפריצה שלה.
עם זאת, סוויפט אמרה שהיא מרגישה לחוצה בהופעות חיות רק אם היא לא בטוחה מה הקהל חושב עליה, כמו בהופעות בטקסי פרסים.
Midnights זכה לשבחים על השירה הניואנסית שלה.
היא דורגה במקום ה-102 במהדורה המחודשת לשנת 2022 ברשימת "200 הזמרים הגדולים בכל הזמנים" שערך מגזין הרולינג סטון.
סוויפט פופולרית מאוד בארצות הברית – מחקר שנערך בשנת 2012 מצא כי לסוויפט יש מודעות ציבורית של 90 אחוזים ופופולריות של 80 אחוזים.
היא תוארה פעמים רבות כ"אהובת אמריקה" וכ"מודל לחיקוי".
סוויפט אמרה כי היא רואה בכך אחריות אישית שלה להיות מודעת להשפעה שלה על מעריצים צעירים.
עיתונאי רולינג סטון שראיין את סוויפט בשנת 2009 העיר על גינוניה המנומסים: "אם אלה הפנים המשוחקות של סוויפט, הן חייבות להיות מקועקעות כי הן לא יורדות".
בשנת 2012, רולינג סטון ציין את "קבלת הפנים החמה והנינוחה...
לא קשה לדמיין אותה רצה לנשיאות ביום מן הימים".
בהוליווד ריפורטר התייחסו אליה כאל "איש של אנשים הטוב ביותר מאז ביל קלינטון".
ישנה התייחסות תקשורתית רחבה לתגובות המופתעות של סוויפט כשהיא זוכה בטקסי פרסים.
במהלך התקופה שסביב יציאתו לאור של 1989, המשיכה סוויפט לפתח את שימושה במדיה החברתית כדי ליצור קשר עם הקהל שלה.
בנוסף להשתתפותם של 100 מעריצים בצילומים לווידאו קליפ של "Shake It Off", שלחה סוויפט בדואר או נתנה באופן אישי מתנות לחג המולד למבחר מעריצים.
בנוסף, המשיכה לסייע ולייעץ למעריצים באופן אישי באמצעות חשבון הטאמבלר שלה, בתחילת שנת 2015.
בשנים הראשונות של הקריירה שלה, מראה ההיכר של סוויפט היה מורכב משמלות קיציות וממגפי בוקרים.
באירועים רשמיים נודעה סוויפט בשמלות חרוזים נוצצות ובתסרוקת מתולתלת טבעית, אך מאז 2012 היא מחליקה את שערה.
פרנסואז ארדי, ג'יין בירקין, בריז'יט בארדו ואודרי הפבורן היוו השראה לסגנון שלה.
סוויפט הוכרזה אייקון סטייל אמריקאי על ידי ווג בשנת 2011. בשנת 2014 נבחרה על ידי המגזין פיפל למתלבשת הטובה ביותר.
בשנת 2015 הוכרזה אשת השנה בטקס פרסי הסטייל של Elle.
במאי 2015 דירג אותה המגזין מקסים במקום הראשון ברשימת 100 הנשים הלוהטות ביותר בעולם.
נכון לינואר 2021, סוויפט היא האדם הנעקב ביותר ברשתות החברתיות, עם סך של למעלה מ-324.5 מיליון עוקבים (למעלה מ-228 מיליון עוקבים באינסטגרם, 88.5 מיליון בטוויטר ו-76 מיליון בפייסבוק).
העקרונות האמנותיים של סוויפט התפתחו בהדרגה במהלך הקריירה שלה.
במאמר דעה שכתבה עבור וול סטריט ג'ורנל ביולי 2014 הביעה אופטימיות בכל הקשור לתעשיית המוזיקה, תוך שימת דגש על החשיבות המתמשכת של אלבומים ועל הערך ההולך וגדל של מדיה חברתית, והשוותה את מערכת היחסים בין המוזיקאי למעריציו למערכת יחסים אינטימית.
לדבריה, הצלחתם של אלבומי אולפן באורך מלא – בניגוד לסינגלים, אותם ניתן לבחור ולקנות בצורה נפרדת בחנויות המוזיקה באינטרנט – ימשיכו להיות מבוססים על מידת ההשקעה של האמן ביצירתו ולהוות את הדרך המרכזית לצריכת מוזיקה.
היא גם קראה לאמנים להכיר בשוויים האמיתי והביעה תקווה שהם לא יזלזלו בעצמם או ימעיטו בערכה של האמנות שלהם.
לטענתה, האפיקים היצירתיים שאמן יכול לחקור הם בלתי מוגבלים ולכן משתלם לו לצאת מאזור הנוחות שלו.
בנובמבר 2014 הסירה סוויפט את כל קטלוג המוזיקה שלה משירות הזרמת המדיה ספוטיפיי, במחאה על גובה התמלוגים המשולמים לאמנים ובשל סירוב השירות לאפשר את השמעת המוזיקה שלה למשתמשים בתשלום בלבד.
כבר ב-2012 סירבה לכלול בתחילה את אלבומה Red בשירותי הסטרימינג ודחתה זאת במספר חודשים.
ספוטיפיי פתחו מיד בקמפיין במדיה החברתית כדי לשכנע את סוויפט לחזור.
בהודעה באתר האינטרנט של שירות הסטרימינג נאמר כי 16 מיליון מתוך מעל 40 מיליון משתמשים ניגנו את המוזיקה שלה בחודש שלפני הסרת הקטלוג.
סוויפט ובורצ'טה אמרו לתקשורת כי מטרת הפעולה שלהם עם ספוטיפיי הייתה להשפיע באופן רחב יותר.
ביוני 2015, לאחר ההכרזה על אפל מיוזיק, הודיעה סוויפט כי תסרב לכלול את אלבומה 1989 בשירות הזרמת המוזיקה.
במכתב גלוי לחברת אפל הסבירה סוויפט כי הסיבה לסירובה היא שלושת החודשים בהם ניתן השירות ללא תשלום, חודשים בהם אפל לא תשלם לכותבים, למפיקים או לאמנים על השמעת יצירותיהם בשירות, צעד שלדעתה יפגע בעיקר באמנים צעירים.
אמנים רבים הביעו תמיכה בדבריה של סוויפט.
כבר למחרת יום פרסום המכתב הודיעה אפל כי היא הפכה את ההחלטה וכי תשלם לאמנים גם בשלושת החודשים החינמיים.
פעולות נוספות שנקטה סוויפט כדי להגן על עסקיה, כגון רישום חלק מהמילים לשיריה כסימן מסחרי, זכו להתעניינות תקשורתית.
עבודתה של סוויפט זכתה לשבחים מאמנים ותיקים רבים כגון: ניל יאנג, ג'יימס טיילור, אלביס קוסטלו, ג'ודי קולינס, קריס קריסטופרסון, סטיבי ניקס, סטיבן טיילר, ג'ון בון ג'ובי, דולי פרטון, מליסה אתרידג' ומדונה.
סוויפט זכתה לשבחים על שיריה גם מאמנים בני דורה כגון: ג'ון מאייר, דרייק, טיגן ושרה, גריימס, קשה, קייטי פרי, קלי קלרקסון, ליידי גאגא, ריאן אדמס, קתלין האנה, שירלי מנסון, לינה דנהאם אריק צ'רץ', ואלי גולדינג.
בשנת 2013 הפכה סוויפט לאדם השני (ולאישה הראשונה) שקיבל את פרס הפסגה מטעם איגוד מוזיקת הקאנטרי, פרס הניתן עבור רמות ייחודיות של הצלחה במוזיקת הקאנטרי.
היא הייתה מועמדת פעמיים לפרס גלובוס הזהב.
בדצמבר 2011 העניקה לה תזמורת נאשוויל את פרס הרמוני עבור הישגיה במוזיקה על פני ז'אנרים רבים.
בשנים 2011 ו-2014 הוכרזה אשת השנה של בילבורד ובכך הפכה לראשונה שזכתה בתואר פעמיים.
בשנת 2014 הייתה הראשונה שקיבלה את פרס דיק קלארק למצוינות במוזיקה, בטקס פרסי המוזיקה האמריקאית.
בטקס פרסי גראמי ה-63, זכתה סוויפט בקטגוריית "אלבום השנה" עבור אלבומה השמיני Folklore, ובכך הפכה לאמנית הראשונה שזוכה בפרס זה 3 פעמים.
סוויפט היא אחת מהאמנים המצליחים ביותר בעולם.
היא מכרה מעל 145 מיליון אלבומים ו-160 מיליון הורדות דיגיטליות של סינגלים ברחבי העולם, דבר שהפך אותה לאחד מחמשת האמנים הנמכרים ביותר של סינגלים דיגיטליים ברחבי העולם, לפי IFPI.
סוויפט היא האמן הנמכר ביותר של סינגלים דיגיטליים בארצות הברית, ונכון לאוקטובר 2016 היא מחזיקה במכירות של 98.5 מיליון סינגלים דיגיטליים.
ההצלחה של סוויפט במכירות אלבומיה יוצאת דופן על רקע מכירות המוזיקה ההולכות ומתמעטות מאז תחילת העשור הראשון של המאה ה-21. נכון לשנת 2012, סוויפט היא האמן עם מכירות האלבומים הגבוהות ביותר בארצות הברית מאז תחילת שנות האלפיים.
שישה מאלבומיה נמכרו ביותר ממיליון עותקים בשבוע הראשון לצאתם, ואלבומיה היו בין שלושת האלבומים הנמכרים ביותר בארצות הברית חמש פעמים, מתוכן פעמיים במקום הראשון.
השפעתה באה לידי ביטוי במספר תחומים.
ג'ניס איאן אמרה כי סוויפט "שינתה את פני המוזיקה, כתיבת השירים ונגינה בגיטרה אצל בנות...
סטיבי ניקס טענה כי סוויפט כותבת "שירים שגורמים לכל שגורמים לעולם כולו לשיר, כמו ניל דיימונד או אלטון ג'ון...
זמרות יוצרות כמו טיילור סוויפט הולכות להציל את תעשיית המוזיקה".
הבילבורד ציין כי סוויפט השפיעה על מוזיקת הקאנטרי במספר דרכים, בין השאר בכך שלאור הצלחתה אמני קאנטרי אימצו את המדיה החברתית, וחברות התקליטים החלו לחפש אמנים שיוצרים את המוזיקה שלהם בעצמם ופחות חששו מהחתמת אמנים צעירים.
סוויפט היוותה השראה למספר אמנים, בהם אד שירן, אלי גולדינג, לוסי הייל וסלינה גומז.
סוויפט מחזיקה בשיא ההופעות בראש מצעד ארטיסט 100 של מגזין בילבורד, עם 50 שבועות בהם הייתה במקום הראשון.
בינואר 2026 דווח כי סוויפט נכללת במחזור 2026 של היכל התהילה של הפזמונאים, היא נכנסה להיכל התהילה בגיל 36 מה שהופך אותה לאישה הצעירה ביותר שנכנסה אליו אי פעם.
סוויפט היא האדם השני הצעיר ביותר שנכנס להיכל התהילה, אחרי סטיבי וונדר, שנכנס בגיל 32 בשנת 1983.
מאמציה הפילנתרופיים של סוויפט הוכרו על ידי פרסי Do Something, קרן Giving Back ושירותי ההצלה של טנסי.
בשנים 2012–2015 הייתה סוויפט הידוען התורם ביותר.
בשנת 2012, מישל אובמה העניקה לסוויפט את פרס העזרה הגדולה בשל "מסירותה לעזרה לאחרים" ועל כך שהיא מהווה "השראה לאחרים באמצעות פעולה".
כמו כן באותה שנה, קרי קנדי ממרכז רוברט פ.
קנדי לצדק ולזכויות אדם העניקה לסוויפט את פרס גל התקווה ואמרה כי "טיילור היא דוגמה לאישה שאנחנו רוצים שבנותינו תהיינה".
בשנת 2010 תרמה סוויפט 75,000 דולר לתיכון הנדרסונוויל, התיכון בו למדה, כדי לעזור לשפץ את מערכות הסאונד והתאורה של אולם בית הספר.
בשנת 2012 תרמה 4 מיליון דולר לבנייתו של מרכז חינוך חדש בהיכל התהילה ומוזיאון הקאנטרי בנאשוויל.
הבניין נפתח בשנת 2013, ואיפשר תוכניות וסדנאות חדשות לבני נוער ולקשישים.
סוויפט מקדמת אוריינות בקרב ילדים.
בשנת 2009 תרמה 250,000 דולר לבתי ספר שונים ברחבי ארצות הברית שבהם למדה או שהייתה קשורה אליהם, עבור קניית ספרים, מימון תוכניות חינוכיות ותשלום שכר המורים.
בשנת 2011 תרמה 6,000 ספרים לספרייה הציבורית של רדינג, פנסילבניה.
בשנת 2012 תרמה 14,000 ספרים לספרייה הציבורית של נאשוויל, טנסי, וחלקם חולקו לילדים ממשפחות בעלות הכנסה נמוכה, למעונות ולגני ילדים.
בשנת 2014 תרמה את כל ההכנסות משירה "Welcome to New York" לבתי ספר ציבוריים בניו יורק.
ב-2015 תרמה לבתי ספר אלה גם 25,000 ספרי לימוד דרך Scholastic Possible Fund Aim.
לאורך כל הקריירה שלה תרמה סוויפט כסף כדי לסייע לקורבנות של אסונות טבע.
בשנת 2008 תרמה את ההכנסות ממכירות המרצ'נדייז שלה בפסטיבל מוזיקת הקאנטרי לקרן הסיוע לנפגעי אסונות של הצלב האדום.
מאוחר יותר באותה שנה תרמה 100,000 דולר לצלב האדום כדי לסייע לקורבנות השיטפון באיווה של 2008. בשנת 2010, בעקבות רעידת האדמה בהאיטי, השתתפה בתוכנית "תקווה להאיטי"; היא הופיעה בתוכנית וענתה על שיחות טלפון מצופים שביקשו לתרום כסף.
היא אף הקליטה שיר לאלבום ההופעה Hope for Haiti Now, שרווחיו נועדו לשיקום המדינה.
סוויפט תרמה 500,000 דולר לשיקום הקורבנות של השיטפונות בטנסי, במאי 2010. מאוחר יותר באותה שנה תרמה 100,000 דולר כדי לסייע בשיקום גן משחקים בטנסי שנפגע ממי שיטפונות.
בשנת 2011 ניצלה את החזרה הגנרלית האחרונה של "Speak Now World Tour" בצפון אמריקה להופעה למען נפגעי סופות טורנדו בארצות הברית.
במהלך ההופעה גייסה יותר מ-750,000 דולר למען מטרה זו.
סוויפט תומכת במספר ארגוני הצדקה המספקים שירותים לילדים חולים.
בשנת 2008 תרמה טנדר לאיסוף ילדים חולים משדה התעופה למחנה Victory Junction Gang, מחנה לילדים החולים במחלות כרוניות או מחלות קשות.
בשנת 2009 תרמה 20,000 דולר לילדים הלוקים במחלות קשות, במסגרת התוכנית של ערוץ BBC, Children In Need.
בשנת 2011 תרמה 25,000 דולר לבית החולים למחקר סנט ג'וד שבטנסי.
בשנת 2012 השתתפה בתוכנית Stand Up to Cancer וביצעה בה את "Ronan", שיר שכתבה לזכרו של ילד בן ארבע שנפטר מנוירובלסטומה.
השיר הפך לזמין להורדה דיגיטלית, וכל ההכנסות נתרמו לארגוני צדקה המסייעים לחולי סרטן.
בשנת 2014 תרמה 100,000 דולר לקרן V לחקר הסרטן ו-50,000 דולר לבית החולים לילדים של פילדלפיה.
סוויפט פגשה מעריצים חולים רבים באמצעות קרן Make-A-Wish וכן ביקרה מעריצים באופן פרטי בבתי חולים רבים ברחבי ארצות הברית.
סוויפט יצאה עם מספר בני זוג מפורסמים בין 2008 ל-2012, בהם ג'ו ג'ונאס, טיילור לאוטנר, ג'ון מאייר, ג'ייק ג'ילנהול, קונור קנדי, בן לשושלת קנדי, והארי סטיילס, חבר להקת ואן דיירקשן.
ג'ונאס ומאייר כתבו שניהם שירים על מערכת היחסים עם סוויפט.
בשנים 2013–2014 סוויפט בחרה שלא להיכנס למערכת יחסים זוגית, בשל חוסר רצונה להתמודד עם תשומת לב תקשורתית נוספת.
במהלך השנים 2015–2016 יצאה סוויפט עם התקליטן והזמר קלווין האריס.
בשנת 2016 סוויפט החלה מערכת יחסים עם השחקן הבריטי ג'ו אלווין, ובחרה לשמור את זה בסוד בטענה שהתקשורת "הרסה" את מערכות היחסים הקודמות שלה.
באפריל 2023 פורסמו דיווחים בתקשורת על כך שהשניים נפרדו.
משנת 2023 סוויפט נמצאת במערכת יחסים עם שחקן הפוטבול האמריקאי טרוויס קלסי.
ב-26 באוגוסט 2025 השניים הודיעו על אירוסיהם.
במשך 12 השנים הראשונות לקריירה שלה, סירבה סוויפט להתייחס לנושאים פוליטיים משום שלדעתה אין זה תפקידה להשפיע על דרך הצבעתם של אנשים.
במהלך מסע הבחירות לנשיאות ארצות הברית 2008 תמכה סוויפט בקמפיין "Every Woman Counts", שמטרתו הייתה לעודד שילוב נשים בפוליטיקה, והייתה אחת מכוכבי קאנטרי רבים שהקליטו תשדיר שירות עבור הקמפיין לעידוד ההצבעה "Vote (For Your) Country".
למרות סירובה להתייחס לנושאים פוליטיים, בעקבות השבעתו של ברק אובמה אמרה סוויפט לרולינג סטון שהיא תמכה בנשיא.
היא אף תיארה את מישל אובמה כמודל לחיקוי.
מחקר שערכה פייסבוק, מצא שסוויפט פופולרית בארצות הברית במידה שווה בקרב הדמוקרטים ובקרב הרפובליקנים.
סוויפט החלה להגדיר את עצמה כפמיניסטית לאחר שלדבריה למדה על פמיניזם מחברתה לינה דנהאם.
לפני בחירות האמצע בארצות הברית ב-2018, "בעקבות כמה אירועים בחיי ובעולם בשנתיים האחרונות", פרסמה סוויפט פוסט באינסטגרם בו תמכה לראשונה במועמדים לכהונה לבית הנבחרים ולסנאט, והכריזה על תמיכתה בשני מועמדים דמוקרטיים: בחבר הקונגרס ג'ים קופר לבחירה מחדש בבית הנבחרים ובמושל טנסי לשעבר ביל ברדסן בבחירות לסנאט.
היא דיברה נגד יריבתו של ברדן, הרפובליקנית מרשה בלקברן, בשל הצבעתה של בלקברן נגד חוקים למען נשים.
היא הביעה את תמיכתה בזכויות להט"ב ובשוויון ללא הבדלי גזע ומין, וגינתה את הגזענות הממסדית.
סוויפט קראה לעוקביה ללמוד על המועמדים במדינתם על מנת להצביע לאלה שמייצגים אותם בצורה הטובה ביותר, להירשם להצבעה בבחירות ולהצביע בהן.
בעקבות הפוסט, חל זינוק חד בהרשמה של אזרחים להצבעה בבחירות לפי Vote.org.
ב-11 בספטמבר 2024 הביעה סוויפט תמיכה רשמית בקמלה האריס כחצי שעה לאחר סיום עימות הבחירות עם דונלד טראמפ.
סוויפט כתבה שהאריס "נלחמת למען זכויות ועניינים שזקוקים ללוחמת שתייצג אותם" ושיבחה אותה על היותה מנהיגה יציבה ומוכשרת.
עם זאת, ציינה שיש לבצע מחקר עצמאי על הנושאים והעמדות של המועמדים.
בהצהרתה, הביעה סוויפט דאגה מפני שימוש בבינה מלאכותית להפצת מידע כוזב, לאחר שפורסמה גרסה מזויפת שלה התומכת בטראמפ.
היא הודיעה שתצביע להאריס ולמועמד לסגן הנשיא טים וולז בבחירות 2024, והדגישה את תמיכתו של וולז בזכויות להט"ב, הפריות חוץ-גופיות, וזכויות נשים.
בנוסף, פנתה למצביעים צעירים והזכירה את חשיבות הרישום המוקדם להצבעה.
סוויפט צברה מעל 1.85 מיליון עוקבים נוספים בספוטיפיי בחודש שלאחר הצהרתה.
ב-24 השעות שלאחר הפוסט של סוויפט, אתר הבחירות של ארצות הברית קיבל 405,999 מבקרים שהגיעו ישירות מחשבונה של סוויפט – יותר מפי 10 מהממוצע היומי.
+שנהפרויקטתפקידהערות2010יום האהבהפלישיה מילר2012הלורקסאודרידיבוב2014המעניקרוזמרי2019קאטסבומבלורינה2020מיס אמריקנהעצמהFolklore: The Long Pond Studio Sessions2022אמסטרדםאליזבת' מיקינס2025Taylor Swift: The End of an Eraעצמה
+שנהפרויקטתפקידהערות2009CSIהיילי ג'ונספרק אחד2009, 2011, 2015סאטרדיי נייט לייבעצמה4 פרקים2013הבחורה החדשהאלייןפרק אחד
+שנהבושם2011וונדרסטראק2012וונדרסטראק אנצ'נטד2013טיילור2014טיילור מאת טיילור סוויפט מייד אוף סטארלייטאינקרדיבל טינגס
טיילור מישל מומסן היא שחקנית, מוזיקאית, זמרת-יוצרת ודוגמנית אמריקאית.
מוכרת לקהל הרחב בשל תפקידה כג'ניפר "ג'ני" האמפרי בסדרת הטלוויזיה "אחת שיודעת" של רשת The CW, ובתור סולנית להקת הרוק The Pretty Reckless.
מומסן נולדה בסנט לואיס שבמיזורי, וגדלה בפוטומק שבמרילנד, הוריה הם מייקל וקולט והיא אחותה הגדולה של השחקנית סלואן מומסן.
את תפקידה המשמעותי הראשון ביצעה בסרט "הגרינץ'" לצידו של ג'ים קארי.
מומסן השתתפה בסרטים נוספים, ובהם סרט המלחמה "חיילים היינו", "ספיי קידס 2: אי החלומות האבודים", "להציל את שיילו" ו-"פרנואיד פארק".
היא אף הייתה מועמדת לתפקיד הראשי בסדרת הנוער "האנה מונטנה", אך לבסוף הפסידה למיילי סיירוס.
בשנת 2007 היא החלה בקריירת משחק טלוויזיונית, כשהחלה לגלם את ג'ני האמפרי בסדרת הנעורים המצליחה "אחת שיודעת".
ביוני 2008 היא חתמה על חוזה דוגמנות עם החברה הבינלאומית IMG Models, המייצגת בין השאר את היידי קלום והילרי דאף.
מומסן הצהירה ש"מוזיקה היא המקום בו אני יכולה להיות עצמי" והסבירה ש"משחק הוא קל.
אני עושה את זה כבר הרבה זמן ולגמרי אוהבת את זה.
אבל אתה משחק דמות במקום להיות עצמך.
מוזיקה היא יותר אישית כי אתה כותב אותה ומעורב בכל צעד".
כשהייתה בת חמש, הקליטה את השיר "חג מולד, למה אני לא יכולה למצוא אותך?" עבור הסרט הגרינץ'.
בשנת 2009 הקימה את להקת הרוק The Pretty Reckless ופועלת כסולנית וכותבת השירים של הלהקה.
הלהקה חתומה על חוזה עם חברת התקליטים Interscope Records, המייצגת בין השאר את בלאק אייד פיז ואת גוון סטפני.
שיריהם הבולטים כוללים, בין היתר, את Kill Me ואת You Make Me Wanna Die.
אלבומם השני "Going to Hell" יצא ב-18 במרץ 2014. המהדורה ציינה את שבוע המכירות הגדול ביותר של הלהקה עד כה שהגיעה למקום החמישי במצעד של בילבורד 200 עם למעלה מ-35,000 עותקים שנמכרו בשבוע הראשון.
הצלחת האלבום גרמה לטיילור, יחד עם שאר חברי הלהקה, לשבור שיאים כשהפכה ללהקה הראשונה עם סולנית-אישה בראשה שהגיעה למקום הראשון במצעד הרוק ברדיו עם שני הסינגלים הראשונים שלה: "Heaven Knows" במרץ 2014 ו-"Fucked Up World" בספטמבר 2014. הלהקה יצאה לסיבוב הופעתות בסוף 2013 ובמהלך שנת 2014 לרגל אלבומם החדש.
בשנת 2014, הלהקה הייתה למופע החימום של להקה פול אאוט בוי במופע האירופי שלהם לרגל אלבומם החמישי "Save Rock n Roll" יחד עם להקת הרוק הדנית New Politics.
במהלך שנת 2015 המשיכה מומסן להקליט חומרים חדשים לאלבום השלישי של להקה - The Pretty Reckless.
ב-29 בספטמבר 2016 הוציאה הלהקה את הסינגל "Take Me Down" שהגיע למקום השני במצעד הרוק של 'Billboard Mainstream'.
האלבום השלישי, "Who You Selling For", יצא באוקטובר 2016.
בשנת 2020, מומסן השאילה את קולה ללהקת הרוק האמריקאית "Evanescence", לסינגל "Use My Voice", מתוך אלבומה החמישי של הלהקה שיקרא "The Bitter Truth", לצד אמנים רבים אחרים כמו זמר הרוק האמריקאי לזי הייל (Halestorm), הזמרת ההולנדית שרון דן אדל (Within Temptation) והכנרת לינדזי סטירלינג ורבים נוספים.
+שנהסרטתפקידהערות1999The Prophet's Gameהאני בי סוואן2000הגרינץ'סינדי לו וואו2002חיילים היינוג'ולי מורספיי קידס 2: אי החלומות האבודיםאלכסנדרהעמי ותמיתמי2006Saving Shilohסמנת'ה וואלאס2007פרנויד פארקג'ניפראנדרדוגמולי2008בית ספר למרגליםמדיסון קרמר
+שנהסדרהתפקידהערות1998מהדורה מוקדמתאליללא קרדיט; פרק: "A Minor Miracle"2010–2007, 2012אחת שיודעתג'ניפר "ג'ני" האמפריתפקיד ראשי (עונות 1–3), תפקיד חוזר (עונה 4), הופעת אורח (עונה 6); 66 פרקים
טיילור קיטש הוא שחקן ודוגמן קנדי, אשר ידוע בין היתר בזכות תפקידו בתור טימותי "טים" ריגנס בסדרה האמריקאית "אורות ליל שישי" (2006–2011).
בנוסף, הוא ידוע בשל תפקידו בסרטים "אקס-מן המקור: וולברין", "באטלשיפ", "ג'ון קרטר", "בלי חוקים", "השורד האחרון", "מתנקש אמריקאי", "רק האמיצים" ו"21 גשרים".
קיטש נולד בעיירה קלונה שבקולומביה הבריטית, קנדה.
אימו, סוזן גרין, עבדה ברשת האלכוהול הקמעונאית BC Liquor Board בעוד שאביו, דרו קיטש, עבד בבנייה.
הוריו נפרדו כשהיה בן שנה, והוא ושני אחיו הגדולים, ברודי ודאמן, גדלו עם אמם בפארק קרוואנים.
יש לו גם שתי אחיות למחצה צעירות ממנו מנישואיה השניים של אימו.
הוא למד בבית הספר התיכון גלניגל בעיר קוקוויטלם.
קיטש החל לשחק הוקי קרח בגיל שלוש, והוא שיחק בליגת ההוקי של קולומביה הבריטית (BCHL), אך עקב פציעה חמורה בברכו נאלץ לפרוש בשנת 2002. בעקבות פציעתו, קיטש למד קורסי תזונה וכלכלה באוניברסיטת לת'ברידג' במשך שנה וגר באותה תקופה עם אחיו.
בשנת 2003 החליט קיטש לעזוב את קנדה ולעבור לניו יורק.
הוא החל לדגמן בסוכנות הדוגמנות IMG, ובשנת 2004 העביר את מגוריו ללוס אנג'לס שם דגמן עבור חברת "דיזל" וחברת אברקרומבי אנד פיץ', ובמקביל עבד בתור מאמן כושר ותזונאי.
בשנת 2004 לוהק קיטש לסדרה "אורות ליל שישי", בה גילם את שחקן הפוטבול טים ריגינס.
הסדרה מבוססת על קבוצת הפוטבול "הפנתרים" מהעיר אוסטין שבטקסס.
בזכות הסדרה הפך קיטש לשחקן נחשב בהוליווד והוא הוכתר במקום השני בקטגוריה ה"רווק המבוקש ביותר לשנת 2009" של מגזין "פיפל".
ב-2006 השתתף בסרטים "ג'ון טאקר מה זה גמור", "נחשים על המטוס" ו"הברית".
ב-2009 שיחק ב"אקס-מן המקור: וולברין".
ב-2010 שיחק ב"מועדון הבנג בנג"
בשנת 2012 שיחק את התפקיד הראשי בסרט "ג'ון קרטר".
בנוסף באותה שנה שיחק בסרטים "באטלשיפ" ו"בלי חוקים".
בשנת 2013, הופיע בסרט "השורד האחרון".
בשנת 2014 שיחק בסרט "הפיתוי הגדול" וכן שיחק בתפקיד ברוס ניילס בסרט הטלוויזיה "הלב הרגיל".
ב-2015 שיחק בעונה השנייה של הסדרה "בלש אמיתי".
ב-2016 דיבב את הדמות הראשית בסרט האנימציה "בלינג בלינג".
ב-2017 השתתף בסרטים "מתנקש אמריקאי" ו"רק האמיצים".
בשנת 2018 שיחק במיני-סדרה האמריקאית "וייקו" אודות המצור בווייקו בתפקיד של מנהיג הכת המשיחי דייוויד כורש.
בשנת 2019 שיחק בסרט האקשן "21 גשרים" בכיכובו של צ'דוויק בוזמן.
בשנת 2021 שיחק בתפקיד ראשי בסדרה "המובסים" של נטפליקס.
שנהסרטתפקידהערות2006ג'ון טאקר מה זה גמורג'סטיןנחשים על המטוסקייל צ'והברית (אנ')פוג פארי2008גוספל הילג'ואל הרולד2009אקס-מן המקור: וולבריןגמביט / רמי לבו2010בעין העדשהקווין קרטר2012ג'ון קרטרג'ון קרטרבאטלשיפאלכס הופרבלי חוקיםג'ון "צ'ון" מקאליסטר ג'וניור2013השורד האחרוןמייקל מרפי The Grand Seductionד"ר פול לואיס2016בלינג בלינגסאםדיבוב2017מתנקש אמריקאירוני "רוח רפאים"רק האמיציםכריסטופר מקנזי201921 גשריםריי ג'קסוןTBAPiecesגם במאי, תסריטאי ומפיק
שנהסדרהתפקידהערות2006Godiva'sקולפרק: "Flipping Switches"קייל XYמחנאיפרק: "Pilot"2006–2011אורות ליל שישיטימותי "טים" ריגנס תפקיד ראשי (5 עונות); 68 פרקים2014הלב הרגילברוס נילססרט טלוויזיה של HBO2015בלש אמיתיפול וודרותפקיד ראשי (עונה 2); 8 פרקים2018וייקודייוויד כורשמיני-סדרה, גם מפיק בפועל2020המובסיםמקס מקלפליןתפקיד ראשי; 8 פרקים
גם מפיק בפועל2022–הווהרשימת חיסולבן אדוארדסתפקיד ראשי; 8 פרקים2023אימפריית הכאבגלן קריגרתפקיד ראשי
מועמד פרס בחירת מבקרי הטלוויזיה לשחקן המשנה הטוב ביותר במיני סדרה או בסרט טלוויזיה (2024)2025אדמה סוררתאייזק ריד6 פרקיםרשימת חיסול: זאב אפלבן אדוארדס7 פרקים
טיילור דניאל לאוטנר הוא שחקן ודוגמן אמריקאי.
ידוע בעיקר בשל גילום דמותו של ג'ייקוב בלאק בסדרת סרטי "דמדומים" המבוסס על הרומן הפופולרי של סטפני מאייר באותו שם.
לאוטנר נולד בגרנד ראפידס, מישיגן שבארצות הברית.
אמו, דבורה לאוטנר, עובדת בחברה לפיתוח תוכנה.
אביו, דניאל לאוטנר, הוא טייס בחברת תעופה מסחרית.
יש ללאוטנר אחות צעירה ששמה מק'אנה.
ללאוטנר ישנה הכשרה באמנויות לחימה, לאחר שלמד קראטה בבית ספר לקראטה בהולנד, מגיל שש.
לאוטנר החל לשחק בשנת 2001, כשהופיע בסרט הטלוויזיה "Shadow Fury".
לאחר מכן קיבל תפקידים בסדרה "סאמרלנד", "המופע של ברני מק", ו"המשפחה שלי".
לאחר כן הופיע גם במספר תוכניות וסרטים נוספים.
בנוסף לטלוויזיה, לאוטנר הצליח מאוד בתחום הדיבוב (בין השאר דיבב בתוכניות כמו "צ'רלי בראון" ו"סקובי דו".
בשנת 2005, זכה לאוטנר בתפקיד שרקבוי בסרטו של רוברט רודריגז "הרפתקאות שרקבוי ולבהגירל בתלת מימד".
הוא בילה שלושה חודשים על הסט באוסטין, טקסס בצילומים.
חודשים לאחר מכן, הוא נבחן בהצלחה לתפקיד אליוט בסרט "12 במחיר אחד 2".
באוקטובר 2008, שיחק לאוטנר את בנו של כריסטיאן סלייטר בסדרת הטלוויזיה "My Own Worst Enemy", עד שהתוכנית בוטלה לאחר 9 פרקים.
אז שיחק לאוטנר את ג'ייקוב בלאק ב"דמדומים", עיבוד קולנועי לרומן מאת סטפני מאייר.
עקב השינויים הגופניים העיקריים המתרחשים בדמותו של ג'ייקוב בלאק לאורך הסאגה, הבמאי של סרט ההמשך "דמדומים 2: ירח חדש" שקל את החלפת לאוטנר בשחקן אחר בסרט השני.
בניסיון לשמור על התפקיד, לאוטנר הכניס עצמו למשטר אימונים מפרך והעלה כ-13 ק"ג מסת שרירים, ובעקבות זאת לאוטנר שב לתפקידו כג'ייקוב בסרט השני.
בשנת 2010, שיחק בתפקיד משני בקומדיה הרומנטית "יום האהבה" כווילי, בן זוגה של טיילור סוויפט ששחקה את פליסיה,
בספטמבר 2009, לאוטנר ושאקירה הגישו את פרס ה"ווידאו הטוב ביותר לזמרת" לטיילור סוויפט בטקס פרסי MTV 2009. לאוטנר הנחה את התוכנית "סאטרדיי נייט לייב" ב-12 בדצמבר 2009, מה שהפך אותו לאחד המנחים הצעירים ביותר בהיסטוריה של התוכנית.
ב 2011, שיחק לאונטר בסרט "חטיפה" שעלה לאקרנים ב-23 בספטמבר לבתי הקולנוע בארצות הברית, וגם בשחר מפציע, החלק הרביעי בסדרת דמדומים, אשר החלק הראשון- דמדומים 4: שחר מפציע - חלק 1 עלה לאקרנים במהלך השנה.
בשנת 2016 שיחק בסרט הדרמה "Run the Tide" שם גילם "ריי" ריימונד, אשר חוטף את אחיו הצעיר במטרה להגשים את החלום הגדול.
באותה שנה גילם את ד"ר קסידי בעונה השנייה של הסדרה "מלכות הצעקה", קומדיית אימה בכיכובה של אמה רוברטס.
בפברואר 2025 הוכרז כי לאוטנר ישתתף ויפיק בפועל את הסדרה "Taylor Lautner: Werewolf Hunter", אשר נמצאת בפיתוח באולפני אמזון.
הסדרה תתמקד בדמותו של לאוטנר עצמו, כאשר לאחר סיום סרטי "דמדומים", הוא מגלה את ייעודו האמיתי - צייד אנשי זאב.
בשנת 2009, בעת צילומי הסרט "יום האהבה", לאוטנר החל מערכת יחסים עם הזמרת טיילור סוויפט.
הם נפרדו מאוחר יותר באותה שנה.
לאחר יצא עם הזמרת והשחקנית סלינה גומז לתקופה של חודשים ספורים.
בנובמבר 2010 החל לצאת עם השחקנית לילי קולינס, לאחר שהשניים הצטלמו לסרט "חטיפה".
מ-2013 עד 2015 הוא היה במערכת יחסים עם השחקנית הקנדית מרי אבג'רופולוס.
לאחר מכן בדצמבר 2016, החל לצאת עם השחקנית בילי לורד ששיחקה לצדו בסדרה "מלכות הצעקה".
מאז 2018, הוא יוצא עם האחות טיילור דום.
ב-13 בנובמבר 2021, לאוטנר פרסם באמצעות חשבון האינסטגרם שהוא ודום מאורסים.
בשנת 2020, הוא רכש בית בעיר אגורה הילס בקליפורניה, תוך שמירה על אחוזתו בשטח של 10 דונם בעיירה קסטאייק הממוקמת במחוז לוס אנג'לס.
+שנהסרטתפקידהערות2001Shadow Furyקיסמט הצעיר2005הרפתקאות שרקבוי ולבהגירל (אנ')שארק בוי12 במחיר אחד 2אליוט מורטו2008דמדומיםג'ייקוב "ג'ייק" בלאק2009דמדומים 2: ירח חדש2010יום האהבהווילי הארינטוןדמדומים 3: ליקוי חמהג'ייקוב "ג'ייק" בלאק2011חטיפהניית'ן הרפר / ניית'ן פרייסדמדומים 4: שחר מפציע - חלק 1ג'ייקוב "ג'ייק" בלאק2012דמדומים 4: שחר מפציע - חלק 22013מגודלים 2אנדי2015עוקביםקאםהשישה המגוחכיםליל פיט2016Run the Tideריימונד הייטאואר2022משחק ביתטרוי למברט
טיילור ופרנסיס היא הוצאת ספרים אקדמית בינלאומית אשר בסיסה באנגליה ואשר הוקמה בשנת 1852.
בשנת 1798 ייסד ריצ'רד טיילור את כתב העת the Philosophical Magazine, אשר היה כתב העת המדעי הראשון אשר יצא לאור על ידי הוצאה עצמאית.
בשנת 1852 הצטרף לחברה הכימאי ד"ר ויליאם פרנסיס.
בשנת 1936 נרשמה כחברה פרטית בע"מ.
ההוצאה מפרסמת יותר ממאה כתבי עת וכ-1,800 ספרים חדשים מדי שנה.
בשנת 2004 המזגה ההוצאה עם קבוצת Informa, וכיום היא משמשת כמחלקה האקדמית שלה.
טיילור שילינג היא שחקנית קולנוע וטלוויזיה אמריקאית.
מוכרת בעיקר בזכות תפקידיה בדרמה הרפואית של NBC "מרסי" ובדרמה הקומית של נטפליקס "כתום זה השחור החדש", עליו קיבלה מועמדות לפרס אמי ולשני פרסי גלובוס הזהב.
שילינג נולדה בבוסטון, מסצ'וסטס שבארצות הברית.
היא בתם של רוברט ג'יי שילינג ופטרישיה.
את ילדותה חילקה בין שכונת מערב רוקסברי שבעיר לעיירה ויילנד שבמסצ'וסטס בשל גירושיי הוריה.
שילינג סיימה בשנת 2006 את לימודיה בהצטיינות מאוניברסיטת פורדהם שבניו יורק סיטי עם תואר ראשון במשחק.
לאחר מכן למדה באוניברסיטת ניו יורק אך נשרה לאחר שנתה השנייה.
שילינג שיחקה לראשונה באופן מקצועי בשנת 2007 בדרמה העצמאית "חומר למחשבה".
מפיקת הטלוויזיה אליזבת הלדנס שצפתה בשילינג מופיעה בניו יורק התרשמה מיכולותייה והטיסה אותה הישר ללוס אנג'לס, כדי להיבחן לתפקיד הראשי של סדרת הדרמה שלה "מרסי".
שילינג זכתה בתפקיד ושיחקה במשך עונה אחת בתור האחות ורוניקה קלהאן.
ב-2011 שיחקה שילינג בתפקיד הראשי בסרט המבוסס על הרומן "מרד הנפילים" בתור דאגני טגארט, סגנית נשיא למבצעים בחברת הרכבות "טאגראט טרנסקונטיננטל".
וכן שיחקה בסרט "בר מזל".
בין 2013–2019 הופיעה בתפקיד הראשי בסדרה המקורית של נטפליקס, "כתום זה השחור החדש" המבוססת על זכרונותיה של פייפר קרמן.
בסדרה היא מגלמת את פייפר צ'פמן, אסירה מהמעמד הבינוני גבוה.
על הופעתה בסדרה הייתה שילינג מועמדת לפרס גלובוס הזהב עבור השחקנית הטובה ביותר בסדרת טלוויזיה – דרמה וגם לפרס אמי לשחקנית הראשית המצטיינת בסדרה קומית לשנת 2014.
בנוגע למיניותה, שילינג הצהירה בעבר: "היו לי מערכות יחסים מאוד רציניות עם המון אנשים, ואני אדם מאוד רחב.
אין שום חלק ממני שאפשר להכניס אותו תחת תווית מסוימת.
אני ממש לא נכנסת להגדרות, זה מצומצם מדי, הייתה לי המון אהבה, ואין לי שום נקיפות מצפון מהיכן זה בא." בשנת 2019 הוסיפה עוד בנושא: "היו לי מערכות יחסים עם גברים ומערכות יחסים עם נשים.
זה קשור לאדם ולא למין שלו.
זה מעשה פוליטי הרבה יותר רדיקלי לא לצמצם את עצמך לתווית רק כדי לגרום לאנשים אחרים להרגיש יותר בנוח.
ניהלתי קשרים רציניים עם הרבה אנשים שונים."
ביוני 2020, בעקבות חודש הגאווה, אישרה שילינג באמצעות חשבון האינסטגרם שלה כי היא במערכת היחסים עם האמנית אמילי ריץ.
שילינג סיפרה בעבר שהיא עושה מדיטציה טרנסצנדנטלית.
+שנהסרטתפקידהערות2007חומר למחשבהג'קי2011מרד הנפילים: חלק א'דני תגרט2012בר מזלבת גריןארגוכריסטין מנדז2013Stayאבי2015נשארים ללילהאמילי2017קח אותיאנה סנט בלייר2018לילה בספרייהאנג'להפרויקט טיטאןד"ר אביגיל ג'נססןמשפחהקייט סטון2019הפילוסופיה של פילסמנתה פורדהבלתי רגילשרה בלום2023Queen of Bonesאיידה מיי
+שנהסדרהתפקידהערות2009–2010מרסיורוניקה פלנגן קלה'אןתפקיד ראשי; 22 פרקים2013–2019כתום זה השחור החדשפייפר צ'פמןתפקיד ראשי (7 עונות); 91 פרקים2016היסטוריה שתויהאמילי וורן רובלינגפרק: "Landmarks"2020Monsterlandקייט פלדמןפרק: "Plainfield, Illinois"2021The Biteלילי לייטהאוז'רתפקיד ראשי; 6 פרקים2022פאם וטומיאריקה בויר4 פרקים2022–2023Pantheonרנהדיבוב; 16 פרקים2023אדוארד היקרלייסיתפקיד ראשי; 10 פרקיםאימה אמריקאית: רגישות גבוההעצמהפרק: "Preech"2024נאשמים (אנ')אפריל האריספרק: "April's Story"
טיילור ג'קס הייסלר קיני הוא שחקן ודוגמן אמריקאי.
התפרסם בזכות הופעותיו בסדרות "יומני הערפד", "שיקגו FIRE" ובסרטים "כוננות עם שחר" ו"האישה האחרת".
למד לתואר ראשון במנהל עסקים מאוניברסיטת מערב וירג'יניה אותם סיים בשנת 2003.
בשנת 2006 החל קיני את דרכו כשחקן בטלנובלה האמריקאית "בית האופנה" בתור לוק בנה החורג של כוכבת הסדרה מריה ג'יאני (בו דרק).
בשנת 2009 שיחק בסדרת הדרמה הרפואית "טראומה" בתפקיד הפציינט גלן מוריסון.
לאחר מכן השתתף בתשעה פרקים בסדרת האימה המצליחה "יומני הערפד" בתפקיד מייסון, בן דודו של טיילר לוקווד.
בשנת 2012 חל לככב בסדרת הדרמה "שיקגו FIRE" בתפקיד לוטננט קלי סברייד מפקד צוות ההצלה והשתתף גם בסרט הפעולה של קתרין ביגלו "כוננות עם שחר" בתור לוחם אריות הים ג'ארד.
שיחק תפקיד אורח בסדרה "קאסל".
משנת 2011 ניהל קיני מערכת יחסים מתוקשרת עם כוכבת הפופ האמריקאית ליידי גאגא.
הם הכירו על סט הצילומים של קליפ הסינגל שלה, "You and I" שנמשכו כיומיים.
היא סיפרה בראיון כי בזמן הצילומים הוא נישק אותה והיא סטרה לו ואז עשה זאת בפעם השנייה ומאז הם ביחד.
ביום האהבה 2015, הציע קיני נישואים לגאגא.
בחודש יולי 2016 שיתפה גאגא בעמוד האינסטגרם שלה תמונה שלהם שמספרת שהשניים נפרדו באופן סופי.
+שנהסרטתפקידהערות2007White AirפרנקFurnaceביל ג'יימסון2010Scorpio Men on Prozacמאהב של מיי2012Least Among Saintsג'סיStars in Shortsבראד סרסיכוננות עם שחרג'ראד2014האישה האחרתפיל האמפטון2015Consumedאדירוק בקסבהטוראי ברנס2016היעראיידן2018Here and Nowג'ורדן
טיילור קמפבל רוצ'סטי הוא כדורסלן אמריקאי-מונטנגרי-ישראלי ממוצא יהודי המשחק בעמדת הגארד בנבחרת מונטנגרו.
רוצ'סטי נולד ביוסטון שבטקסס, בנם של הווארד רוצ'סטי, יהודי-אמריקאי, וקריסטינה קמפבל.
למד בתיכון בסנטה ברברה שבקליפורניה והוא הקלע המוביל בכל הזמנים של בית הספר.
ב-2004 החל ללמוד באוניברסיטת טוליין בלואיזיאנה ושיחק בקבוצת הכדורסל שלה במשך שנה אחת.
שנה לאחר מכן ביקש לעבור לאוניברסיטת המדינה של וושינגטון, בשל חוקי ה-NCAA לא שיחק עד 2006 ולאחר מכן שיחק במסגרת וושינגטון סטייט עד 2009.
את הקריירה המקצועית שלו החל בעונת 2009/2010 בקבוצת גטינגן מהליגה הגרמנית הראשונה וסיים את העונה עם ממוצע של 15.1 נקודות למשחק.
הוא זכה עם גטינגן ביורוצ'לנג', קלע בטורניר 14.7 נקודות בממוצע למשחק ונבחר ל-MVP של הפיינל פור.
עונה לאחר מכן עבר לגלאטסראיי מטורקיה, במהלך העונה עבר לאלבה ברלין מגרמניה.
בעונת 2011/2012 שיחק בלה-מאן סארת מליגת העל הצרפתית וסיים עמה במקום השני בליגה, בעונה זו קלע 16.3 נקודות בממוצע למשחק.
ב-2012 עבר לקאחה לבורל ויטוריה מליגת העל הספרדית אך עזב לאחר זמן קצר ובינואר 2013 הצטרף לפלקנסטרו ביאלה מליגת העל האיטלקית.
את עונת 2013/2014 פתח במונטפסקי סיינה האיטלקית ובמהלך העונה עבר לניז'ני נובגורוד מרוסיה המשחקת בליגה המאוחדת של VTB.
בעונת 2014/2015 היה מלך הסלים של היורוליג עם ממוצע של 18.9 נקודות למשחק, כמו כן רשם 5.7 אסיסטים למשחק.
ביוני 2015 חתם בקבוצת מכבי תל אביב.
לאחר כחודשיים קיבל אזרחות ישראלית מתוקף חוק השבות בזכות אביו היהודי.
במהלך העונה הסדירה בליגת העל הישראלית רשם ממוצע של 9.5 נקודות למשחק.
ביורוליג השיג ממוצע של 14 נקודות למשחק וביורוקאפ 10.7 נקודות בממוצע למשחק.
לקראת עונת 2016/17 סיים רוצ'סטי את דרכו בקבוצה.
ב-5 בספטמבר 2016 חתם רוצ'סטי בלוקומוטיב קובאן.
בדצמבר 2020 חתם לשתי עונת בהפועל חיפה מליגת העל בכדורסל.
רוצ'סטי קיבל אזרחות מונטנגרית ושיחק עם נבחרת מונטנגרו במוקדמות אליפות אירופה בכדורסל 2013 ובמוקדמות אליפות אירופה בכדורסל 2015.
טיילור באטל הוא כדורסלן עבר אמריקאי.
גובהו 1.83 מ' והוא שיחק בעמדת הרכז.
באטל נולד בהאריסברג וגדל באולבני.
הוא שיחק כדורסל בנבחרת של בית הספר התיכון שלו, וב-2007 החל ללמוד באוניברסיטת המדינה של פנסילבניה ושיחק בנבחרת הכדורסל שלה באזור עשר הגדולות של ליגת ה-NCAA.
בעונתו הראשונה בקבוצה העמיד ממוצעים של 10.2 נקודות למשחק ב-30.2 דקות.
בעונה השנייה קלע 16.7 נקודות בממוצע למשחק, ב-37.4 דקות, ונבחר לחמישייה הראשונה של הליגה.
בעונה השלישית הוביל את קבוצתו בנתוני הקליעה (18.5 נקודות למשחק), הכדורים החוזרים (5.3 במשחק), האסיסטים (4.2 במשחק) והחטיפות (1.1 במשחק), ונבחר לחמישייה השנייה של הליגה.
בעונתו האחרונה בפנסילבניה, קלע 20.2 נקודות בממוצע למשחק.
לאחר שלא נבחר בדראפט ה-NBA ב-2011, הצטרף לשולה באסקט מליגת העל הצרפתית.
לאחר חודשים ספורים עזב את הקבוצה ועבר לטלקום בון מליגת העל הגרמנית בכדורסל.
בסוף העונה שיחק במדי לוס אנג'לס קליפרס בליגת הקיץ של ה-NBA, אך לא צורף לשורותיה, ובעונת הצטרף לאורלנדינה בסקט מהליגה האיטלקית השנייה.
בעונת הצטרף לבלפיוס מונס-אנו מליגת העל הבלגית.
בסיום העונה נבחר על ידי מאמני הליגה לשחקן הטוב ביותר בליגה.
הוא שיחק במדי בלפיוס גם בעונת , ובסיום העונה הצטרף להפועל תל אביב, שבה שיחק במשך מחצית עונה, ותבע בהצלחה את הקבוצה עקב שחרורו באופן חד צדדי במהלכה.
בעונה הבאה עבר לאטומרומו ההונגרית.
באטל שיחק בסגל נבחרת הסטודנטים של ארצות הברית באוניברסיאדה שנערכה בבלגרד ב-2009, וזכה עמה במדליית ארד.
ג'נט מרים הולנד טיילור קולדוול הייתה סופרת אנגלייה-אמריקאית, מחברת פורה של ספרות קלה ופופולרית.
נודעה גם בשמות העט "מרקוס הולנד" ו"מקס ריינר", ובשמה לאחר נישואיה הראשונים, ג'.
בעבודותיה נהגה קולדוול לעיתים קרובות לעשות שימוש באירועים היסטוריים או באנשים אמיתיים כרקע לסיפור.
אמלי, תרגום: שרה ריפין, מ.
תאות הנקם, תרגום: שרה ריפין, מ.
איש הפלדה, תרגום: שרה ריפין, מ.
דרכה של אשה, תרגום: רינה לוטן, מ.
ניצחונה של אשה, תרגום: ג.
מליסה, תרגום: הדסה שפירא-בירמן, מ.
בית ארמא, תרגום: עליזה נצר, מ.
ד"ר פרייר [על פי שניים יקום דבר], תרגום: עליזה נצר, מ.
תמימי הלב, תרגום: אברהם בירמן, מ.
מצעדי גבר, תרגום: חיים גליקשטיין, מ.
ביוגרפיה קצרה שלה באתר "fantasticfiction"
תיק ה-FBI על טיילור קולדוול, באתר ה-FBI
טיילווינד איירליינס היא חברת התעופה, שבסיסה נמצא בנמל התעופה הבינלאומי "איסטנבול סביהה גקצ'ן", שבטורקיה.
החברה מפעילה טיסות צ'רטר מאיסטנבול ואנטליה.
חברת התעופה נוסדה כחברה בשותפות טורקית-בריטית.
הטיסה הראשונה התרחשה בחודש מאי 2009.
טיילווינד איירליינס היא חברת תעופה טורקית הפועלת מנמל התעופה של אנטליה ונמל התעופה הבינלאומי איסטנבול סביהה גקצ'ן.
החברה נוסדה על ידי קאדרי מוהידין, סאפי אראגין ומוחמד דמיר בשנת 2006. החברה היא חברת תעופה זולה המפעילה חמישה מטוסי בואינג 737-400 ובואינג 737-800, החל מאוגוסט 2013.
נכון לאוגוסט 2013, החברה טסה למעל 40 יעדים שונים באירופה ואסיה.
החברה פועלת גם בישראל, ומפעילה טיסות בין נמל התעופה בן-גוריון לנמל התעופה של אנטליה.
טיילור הארי פריץ הוא טניסאי מקצועני אמריקאי ממוצא יהודי.
בנובמבר 2024 העפיל לדירוג השיא שלו - המקום הרביעי בעולם בסבב ה-ATP.
נכון ליוני 2025 הוא מדורג במקום ה-5 בעולם בסבב ה-ATP.
פריץ נולד וגדל בסן דייגו, קליפורניה שבארצות הברית, למשפחה מרקע נוצרי בעיקרה, אם כי סבו מצד אמו היה יהודי ודרכו הוא צאצא של מייסדי ענקית חנויות הכלבו האמריקאית "מייסי'ס".
שני הוריו של פריץ הם טניסאים מקצוענים לשעבר.
הוא החל ללמוד לשחק עמם טניס כפעוט בן שנתיים.
בשנת 2015 פריץ זכה באליפות ארצות הברית הפתוחה לנוער.
לאר מכן, הגיע לגמר טורניר אליפות צרפת הפתוחה לנוער.
במרץ 2022 ניצח פריץ את הטניסאי הספרדי המעוטר, רפאל נדאל, וזכה באינדיאן וולס מאסטרס - ובזכות כך הפך לאמריקאי הראשון שזכה בטורניר מאז אנדרה אגאסי.
בספטמבר 2024 העפיל לגמר אליפות ארצות הברית הפתוחה, אך הפסיד בו בשלוש מערכות ליאניק סינר.
כחודשיים לאחר מכן העפיל לגמר טורניר גמר ה-ATP, אך גם בו הפסיד בגמר ליאניק סינר.
הוא אב לבן שנולד לו ב-2017 מאשתו לשעבר, הטניסאית המקצוענית ראקל פדראזה.
מאז 2020 הוא בזוגיות עם משפיענית האופנה, מורגן רידל.
טיילייגר הוא בן-כלאיים נדיר מדרגה שנייה ממשפחת החתוליים.
הטיילייגר הוא תוצר של הכלאה בין טיגריס לנקבת לייגר, קרי בן כלאיים של זכר טיגריס ונקבה שהיא עצמה בת כלאיים של אריה ונקבת טיגריס.
הטיילייגרים הראשונים בעולם נולדו ב-16 באוגוסט 2007 בפארק הזואולוגי האינטראקטיבי גרולד וויין בווינווד, אוקלהומה לנקבת לייגר וטיגריס בנגלי לבן.
בדומה ללייגרים, הטיילייגרים גדולים באופן ניכר מטיגריסים ואריות.
ב-7 במרץ 2013 תועדה המלטה נוספת של גורי טיילייגר בפארק גרולד וויין, הפעם לאב טיגריס סיבירי.
הצירוף ההיפותטי המקביל של הטיילייגר, הלייגריס (בן ללייגר ונקבת טיגריס) אינו אפשרי, מאחר שזכרי הלייגר אינם פוריים.
טייטס (מאנגלית "Tights"; ידוע גם כ-"טייץ") או צְמוּדוֹנִים הם מכנסיים העשויים חומר גמיש וצמודים לגוף, הנלבשים בעיקר על ידי נשים.
המילה צמודונים חודשה באקדמיה ללשון העברית בשנת תשס"א (2001) בעקבות הצעות שהגיעו מן הציבור.
במילה מכנסיים, שמקורה בתנ"ך, יש סיומת זוגי על שם שני חלקי הבגד שאליהם נכנסות הרגליים.
לעומתה במילה צמודונים (טייטס) נבחרה סיומת הרבים הרגילה.
המונח "טייטס" מתייחס למספר סוגים שונים של ביגוד.
הצורה המודרנית (החל משנות השישים של המאה ה-20) מתייחסת לביגוד נשי בדרך כלל, מבד גמיש כלשהו ובגזרה צמודה לגוף.
טייטס הם חלק ממגמת האופנה המתרחבת בשנים האחרונות של שימוש בבגדים שנועדו במקור לספורט בלבד, לא רק לפעילויות ספורט אלא גם כלבוש יומיומי ואופנתי מה שהפך לנורמה חברתית ברחבי ארצות הברית.
טייטס בצורות שונות ותחת שמות שונים נלבשו במהלך מאות השנים האחרונות על ידי אנשים, הן נשים והן גברים, על מנת לספק חום והגנה.
הטייטס שעוצבו כמכנס נפרד לכל רגל, נלבשו על ידי גברים באירופה במאה ה-13 עד המאה ה-16 (תקופת הרנסאנס).
אלו היו סוג של טייטס כמו גם סוג אחר של מכנסיים גבריים שגברים לבשו בסקוטלנד.
כמו כן טייטס כאלו שעוצבו כמכנס נפרד לכל רגל העשויים מעור צבי, נלבשו על ידי אינדיאנים.
פריט לבוש זה אומץ על ידי ציידים ובתקופות מאוחרות יותר גם על ידי אנשי הרים.
בוקרים נהגו ללבוש טייטס שהיו עשויים מעור צבי על מנת להגן על עורם מפני סדקים שנגרמו בעקבות רכיבה ממושכת, בלאי של המכנסיים, על מנת להגן מעקיצות חרקים, קרציות, הכשות נחשים ועוד.
במקומות רבים ברחבי העולם, במיוחד במדינות קרות כמו רוסיה או קוריאה, גברים ונשים המשיכו ללבוש טייטס העשוי מחומרים שומרי חום, למשל צמר, עד ימינו אלו, לעיתים קרובות בנוסף לשכבה החיצונית, על מנת לשמור על חום.
במאה ה-18 המונח התייחס בדרך כלל לביגוד שלבשו גברים באותה התקופה.
פריט לבוש זה היה בדרך כלל עשוי מבד עבה כלשהו או מעור, ועטף את הרגל עד אזור הקרסוליים.
במאה ה-19 המונח התייחס לרוב לבגדי תינוקות שהותאמו לביגוד עליון כמו גם לביגוד עשוי עור או צמר שנהגו ללבוש באותה תקופה חיילים וציידים.
הטייטס חדרו לתחום אופנת הנשים בשנות השישים של המאה ה-20, והושפעו מביגוד שנלבש על ידי רקדנים.
עם התרחבות השימוש בבדים סינתטיים ובדי לייקרה ועליית הפופולריות של ספורט אירובי, הטייטס הפכו יותר אופנתיים בשנות השבעים והשמונים של המאה ה-20, ובסופו של דבר עשו את דרכם גם לתחום אופנת הרחוב.
טייטס בצורה המודרנית של מכנסיים צמודים, באורך מלא או באורך הקרסול, עשו את דרכם לאופנה כבר בשנות השישים של המאה העשרים ונלבשו לרוב עם חגורות גדולות ובשילוב של נעלי עקב או נעליים בסגנון נעלי בלט שטוחות.
טייטס לרוב עשוי מבד המשלב ניילון ולייקרה (הרכב הבד הנפוץ הוא 90% ניילון ו-10% לייקרה) נועד במקור לשמש כלבוש אופייני במהלך פעילות גופנית.
החל משנות השמונים של המאה העשרים טייטס נכנסו לאופנה היומיומית ונחשבים גם לבוש רחוב אופייני.
הטייטס גם חדר לאופנת הרחוב תחת השפעת הסרט "פלאשדאנס" בשנות השמונים.
בתחילת שנות ה-90 של המאה ה-20 מכירות של טייטס עלו מאוד ולמעשה עקפו בכמויות מכירות של ג'ינס בחלקים רבים של ארצות הברית.
בעשור זה היה נפוץ מאוד המראה של טייטס עם חולצות בגזרה רחבה וסוודרים גדולים.
בשנת 2005 הטייטס חדר לתחום האופנה הגבוהה, במיוחד בתרבות האינדי ונהיה מאז לפריט לבוש פופולרי שנהוג ללבוש אותו בשילוב פרטי לבוש שונים כמו: סוודרים, מכנסי ג'ינס, חצאיות מיני, חצאיות משובצות, מכנסיים קצרים, שמלות ועוד.
הטייטס הוא גם פריט המהווה נקודת השקה בין אתלטיות ואופנת פנאי.